P r e d k l a d a c i a     s p r á v a  


Návrh zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a o zmene a doplnení niektorých zákonov sa predkladá na základe Plánu legislatívnych úloh vlády Slovenskej republiky  na rok 2005. 


Návrh zákona rieši tieto zmeny:

1. -    rozširuje dôvody pozemkových úprav o riešenie dôsledkov živelných pohrôm a s tým súvisiace zmeny v priebehu konania o pozemkových úpravách,

· rieši zjednodušený a zrýchlený postup podľa § 15 a zároveň upravuje existujúci stav,

· rieši vydávanie osvedčení na projektovanie pozemkových úprav súvislosti so súčasným zrušením vyhlášky, ktorá doteraz upravuje uvedenú problematiku,

2. V zákone č. 229/1991 Zb. o úprave vlastníckych vzťahov k pôde a inému poľnohospodárskemu majetku (Čl. II) a v zákone č. 503/2003 Z. z. o navrátení vlastníctva k pozemkom a o zmene a doplnení zákona Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov (Čl. IV):
· rieši urýchlenie reštitučných náhrad v prípade, ak pozemky nie je možné vydať, resp. navrátiť ich vlastníctvo, 

· upravuje správu nehnuteľností, ktoré nesúvisia s poľnohospodárskou výrobou,

3. V zákone Národnej rady Slovenskej republiky  č. 255/1994 Z. z. o poľnej stráži (Čl. III) reaguje na zmenu v systéme orgánov špecializovanej miestnej štátnej správy od roku 2004, 

4. V zákone č. 220/2004 Z. z. o ochrane a využívaní poľnohospodárskej pôdy a o zmene  zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov navrhované úpravy reagujú na potreby vyplývajúce z jeho praktickej aplikácie Čl. V).

Návrh zákona nebude mať dopad na štátny rozpočet, na rozpočty vyšších územných celkov, na rozpočty obcí, zamestnanosť, ani na životné prostredie a na podnikateľské prostredie.

Ministerstvo financií Slovenskej republiky toto konštatovanie berie na vedomie listom č. MF/22079/2005-81 z 9. septembra 2005.

Návrh zákona je v súlade s Ústavou Slovenskej republiky, zákonmi a ostatnými všeobecne záväznými právnymi predpismi, ako aj medzinárodnými záväzkami Slovenskej republiky. 

Návrh zákona bol predmetom rokovania Legislatívnej rady vlády Slovenskej republiky  dňa 10. januára 2006, ktorá ho schválila s pripomienkami. Tieto sú v návrhu zákona predkladanom na rokovanie vlády Slovenskej republiky zapracované. 

